Montpellier-solrose

Montpellier-solrose (Cistus monspeliensis) er en eviggrønn busk i solrosefamilien.

Den er ganske lav og blir aldri mer enn 50 cm høy. Busken dufter sterkt, og bladene er mørkegrønn og lansettformede. Blomstene er hvite og forholdsvis små, 20–30 mm. Den vokser i garrigue og på andre tørre, steinete steder.

Arten er utbredt i middelhavsområdet fra Portugal og Marokko til Hellas, Kypros og Tunisia. En trodde tidligere at Montpellier-solrose var innført til Kanariøyene, men undersøkelser av DNA viser at den genetiske variasjonen er større på Kanariøyene enn i middelhavsområdet, så arten må ha spredt seg til øyene uten menneskelig hjelp. Det er ti haplotyper på Kanariøyene og bare én på fastlandet, og haplotypen på fastlandet er den mest opprinnelige. Populasjonene på fastlandet må gjennomgått genetiske flaskehalser under istidene i pleistocen og mistet genetisk variasjon.

Kilder

Eksterne lenker 

 

Solrosefamilien
Planter formelt beskrevet i 1753
Planter formelt beskrevet av Carl von Linné